**ΔΕΛΤΙΟ ΤΥΠΟΥ**

**ΣΥΜΜΕΤΟΧΗ ΤΟΥ ΓΥΜΝΑΣΙΟΥ ΝΙΓΡΙΤΑΣ**

**ΣΕ ΔΙΕΘΝΗ ΔΙΑΓΩΝΙΣΜΟ**

 Το Γυμνάσιο Νιγρίτας σε συνεργασία με το ΓΕΛ Νιγρίτας και το 5ο ΓΕΛ Σερρώνσυμμετέχει στη διαδικτυακή Εκστρατεία - Διαγωνισμό “Yo conozco mi herencia, ¿y tú?”, “I know my heritage, do you?”, “Εγώ γνωρίζω την κληρονομιά μου, εσύ;», που σχεδιάστηκε από τον σύνδεσμο AMUPROLAG και το SEEC τμήμα (Ισπανική Εταιρεία Κλασικών Σπουδών) του Πανεπιστημίου της MURCIA. Ο διαγωνισμός είναι ηλεκτρονικός και διεξάγεται με ψηφοφορία των συμμετεχόντων σχολείων. Στόχος της εκστρατείας είναι η ανάδειξη της σημασίας του ελληνορωμαϊκού πολιτισμού και των ανθρωπιστικών σπουδών στο εκπαιδευτικό σύστημα, όχι μόνο της Ισπανίας, αλλά και όλου του κόσμου. Οι συμμετέχοντες/-ουσες, με την ανάγνωση κλασικών κειμένων, εκφράζουν την αγάπη τους για την κλασική ελληνική και ρωμαϊκή κουλτούρα (grecolatina). Εφέτος, στο προσκήνιο βρέθηκε ο ρωμαίος ποιητής Οβίδιος.

 Ως εκπαιδευτικοί αποφασίσαμε να πάρουν μέρος οι μαθητές μας σ’ αυτήν την εκδήλωση, δίνοντας προτεραιότητα στην παιδαγωγική δράση, εφόσον στην εκπαίδευση είναι σημαντικά τόσο το εκπαιδευτικό αντικείμενο – αποτέλεσμα, όσο και η εκπαιδευτική διαδικασία. Κι όταν η εκπαιδευτική διαδικασία συνοδεύεται από έναν συμμετοχικό διάλογο διάδρασης σε τοπικό, αλλά και σε ευρωπαϊκό επίπεδο, γίνεται περισσότερο δημιουργική και αποτελεσματική.

 Η συμμετοχή του Γυμνασίου Νιγρίτας υπήρξε πολυσχιδής, καθώς δόθηκε η δυνατότητα στους μαθητές/-τριες να εκφράσουν τις καλλιτεχνικές δυναμικές τους, υπό την παιδαγωγική καθοδήγηση της φιλολόγου Θανασούδα Ευαγγελίας. Οι μαθητές/-τριες δημιούργησαν σκηνικά και κατασκευές ενός αρχαιοπρεπούς περιβάλλοντος, στο οποίο εντάχθηκε η δραματοποίηση αποσπασμάτων από την Οδύσσεια του Ομήρου. Τα παιδιά του Γυμνασίου υπογράμμισαν την αγνή συζυγική πίστη της ομηρικής Πηνελόπης, σε αντιδιαστολή με την οβιδιακή, αντιδραστική Πηνελόπη, την οποία κλήθηκαν να αποδώσουν στα Λατινικά οι μαθήτριες του ΓΕΛ Νιγρίτας, υπό την καθοδήγηση της φιλολόγου Χαριστούλη Αργυρής.

**ΚΑΤΑΣΤΑΣΗ ΣΥΜΜΕΤΕΧΟΝΤΩΝ ΣΤΟ ΔΙΑΓΩΝΙΣΜΟ**

**«ΓΝΩΡΙΖΩ ΤΗΝ ΚΛΗΡΟΝΟΜΙΑ ΜΟΥ, ΕΣΥ; 2018»**

**ΚΑΛΛΙΤΕΧΝΙΚΗ ΟΜΑΔΑ ΓΥΜΝΑΣΙΟΥ ΝΙΓΡΙΤΑΣ**

1) Πιλιτζίδου Αναστασία

2) Τζούκα Αικατερίνη

3) Τούσιου Αικατερίνη

4) Τσιγκρίτη Αθανασία

5) Τσιγκρίτη Μαρία-Ελένη

6) Χατζητόλιου Γεωργία –Ραφαηλία

7) Χατζητόλιου Χριστίνα-Ειρήνη

8) Ασίκης Νέστορας

9) Σκόρδα Δήμητρα

10) Σοφτά Δέσποινα

11) Καραμούτα Φωτεινή

**ΘΕΑΤΡΙΚΗ ΟΜΑΔΑ ΓΥΜΝΑΣΙΟΥ ΝΙΓΡΙΤΑΣ**

1) Πιλιτζίδου Αναστασία

2) Τζούκα Αικατερίνη

3) Τούσιου Αικατερίνη

4) Τσιγκρίτη Μαρία –Ελένη

5) Γεωργιτζίκης Ραφαήλ

6) Σοφτά Δέσποινα

**ΘΕΑΤΡΙΚΗ ΟΜΑΔΑ ΓΕΛ ΝΙΓΡΙΤΑΣ**

**1) Αμπατζή Πασχαλία**

**2) Γερακούδη Χρυσούλα**

**3) Δάρατζη Χρυσάνθη**

**4) Κατσαβούνη Νικολέτα**

**5) Κελεμπέκη Κωνσταντίνα**

**6) Κουτζμπή Κυβέλη**

**7) Κωτούλα Δήμητρα**

**8) Λίτου Χρυσούλα**

**9) Σαλαγκούδη Παγώνα Παναγιώτα**

**10) Χούνου Ευαγγελία**

 Τα παιδιά, που ανέλαβαν το δύσκολο έργο της εκμάθησης και εκφραστικής απόδοσης του σεναρίου, δούλεψαν με ζήλο και ενθουσιασμό καθ’ όλη τη διάρκεια της προετοιμασίας, και για το λόγο αυτό τους αποδίδουμε τα εύσημα. Ευχαριστούμε και τους κηδεμόνες τους, που επέτρεψαν στα παιδιά τους να συμμετάσχουν σ’ αυτή τη διεθνή εκδήλωση – εκστρατεία για τη διάδοση του ελληνικού πολιτισμού.

 Το video γυρίστηκε στο Λαογραφικό Μουσείο, έναν αξιόλογο χώρο με εκθέματα από τη λαογραφική παράδοση του ευρύτερου χώρου της Βισαλτίας, που έχει ιδρύσει ο Σύλλογος Γυναικών Νιγρίτας «Γερακίνα». Το διοικητικό συμβούλιο του συλλόγου ανταποκρίθηκε με μεγάλη προθυμία στην επιθυμία των καθηγητριών/συντονιστριών να πραγματοποιηθούν στην αίθουσα του αργαλειού τα γυρίσματα.

 **Η ηλεκτρονική ψηφοφορία θα πραγματοποιηθεί στις 7, 8 και 9 Φεβρουαρίου 2018 και η δημοσίευση των νικητών θα γίνει στις 12 Φεβρουαρίου 2018.**

Ευχόμαστε στους μαθητές των τριών σχολείων καλή επιτυχία και καλή δύναμη.

 Ο διευθυντής

 Δρ. Τσέλιος Χρήστος